Üldkohtu (üheksas koda) 15. novembri 2018. aasta otsus – Axa Mediterranean vs. komisjon

(kohtuasi T‑405/11)

Riigiabi – Äriühingu tulumaksu käsitlevad sätted, mis lubavad Hispaania maksuresidendist ettevõtjatel amortiseerida välismaa maksuresidendist äriühingutes osaluse omandamisest tuleneva firmaväärtuse – Otsus, millega abi tunnistatakse siseturuga kokkusobimatuks ning kohustatakse see tagasi nõudma – Mõiste „riigiabi“ – Valikulisus – Võrdlussüsteem – Erand – Erinev kohtlemine – Erineva kohtlemise põhjendus – Ettevõtjad, kellele meede on soodus – Õiguspärane ootus

1. Kohtumenetlus – Sisuline läbivaatamine enne vastuvõetavuse hindamist – Lubatavus (vt punktid 28 ja 29)

2. Riigiabi – Mõiste – Meetme valikulisus – Maksusoodustust andev meede – Eelise olemasolu kindlakstegemise võrdlusraamistik – Sisuline piiritlemine – Kriteeriumid – Asjaomase meetme eesmärgi ja võrdlusraamistiku eesmärgi vahelise seose olemasolu – Asjaomase meetme kohaldamisalasse ja võrdlusraamistiku kohaldamisalasse kuuluvate olukordade võrreldavus (ELTL artikli 107 lõige 1) (vt punktid 56, 57 ja 91–102)

3. Riigiabi – Mõiste – Meetme valikulisus – Maksusoodustust andev meede – Üldine meede, mida kohaldatakse kõigile ettevõtjatele ilma eristusteta – Meede, mida ei kohaldata tehingute suhtes, mis on võrreldavad nendega, mis on meetme kohaldamise tingimuseks – Meede, mida võib pidada valikuliseks (ELTL artikli 107 lõige 1) (vt punkt 78)

4. Riigiabi – Mõiste – Meetme valikulisus – Maksusoodustust andev meede – Eelise olemasolu kindlakstegemise võrdlusraamistik – Sisuline piiritlemine – Meede, mis kujutab endast ise võrdlusraamtikku – Tingimused – Maksustamiskord, mis on selgelt piiritletud ja millel on konkreetsed eesmärgid – Puudumine – Meetme süstemaatiline ja üldine laad (ELTL artikli 107 lõige 1) (vt punktid 123–127)

5. Riigiabi – Mõiste – Meetme valikulisus – Erand üldisest maksusüsteemist – Sarnases faktilises ja õiguslikus olukorras olevate ettevõtjate erinev kohtlemine – Hindamiskriteeriumid – Võrdlemine üldise maksustamiskorra eesmärgiga selle kogumis (ELTL artikli 107 lõige 1) (vt punktid 139–145)

6. Riigiabi – Mõiste – Meetme valikulisus – Erand üldisest maksusüsteemist – Süsteemi olemusest ja ülesehitusest lähtuv õigustus – Hindamiskriteeriumid – Meede, mis on suunatud üldisele maksusüsteemile omaste mehhanismide hulka kuuluva eesmärgi saavutamisele – Kohasus – Tõendamiskoormise ulatus (ELTL artikli 107 lõige 1; nõukogu määrus nr 659/1999) (vt punktid 162–172, 186, 194, 195, 202 ja 208)

7. Tühistamishagi – Ese – Osaline tühistamine – Tingimus – Vaidlustatud sätete eraldatavus – Objektiivne kriteerium – Täitmata tingimus – Vastuvõetamatus (ELTL artikkel 263) (vt punkt 218)

8. Riigiabi – Mõiste – Hindamine ELTL artikli 107 lõike 1 alusel – Varasema praktika arvestamine – Väljaarvamine (ELTL artikli 107 lõige 1) (vt punktid 221 ja 248)

9. Riigiabi – Komisjonipoolne läbivaatamine – Abisaaja kindlakstegemine – Tegelik kasusaamine – Hindamine (ELTL artikli 107 lõige 1) (vt punktid 237–246)

10. Riigiabi – Mõiste – Hindamine objektiivse olukorra suhtes, sõltumata institutsioonide tegevusest – Nimetatud tegevuse arvesse võtmine siis, kui analüüsitakse kokkusobimatu abi tagasinõudmise kohustust – Õiguspärase ootuse kaitse (ELTL artikli 107 lõige 1; nõukogu määrus nr 659/1999, artikkel 14) (vt punktid 259–273)

11. Riigiabi – Ebaseadusliku abi tagasinõudmine – Abi andmine ELTL artiklis 108 sätestatud menetlusnorme rikkudes – Abisaajatel tekkida võiv õiguspärane ootus – Puudumine juhul, kui ei esine erandlikke asjaolusid –Õiguspärane ootus, mis tekib konkreetsete, tingimusteta ja omavahel kooskõlas olevate tagatiste pakkumisega komisjoni poolt – Ametliku uurimismenetluse algatamise otsuse avaldamine, mis selle õiguspärase ootuse lõpetab (ELTL artikli 107 lõige 1 ja artikli 108 lõige 3) (vt punktid 275–298)

Ese

ELTL artikli 263 alusel esitatud nõue tühistada komisjoni 12. jaanuari 2011. aasta otsuse 2011/282/EL firmaväärtuse amortiseerimise kohta välismaises äriühingus osaluse omandamisel C 45/07 (ex N 51/07, ex CP 9/07), mida Hispaania rakendas (ELT 2011, L 135, lk 1), artikli 1 lõige1 ja artikkel 4.

Resolutsioon

1. Jätta hagi rahuldamata.